Blogi
Lembit Vali, juhatuse liige
Elektri salvestamise vajadus kasvab seoses muutuva ja raskesti etteplaneeritava tootmise osakaalu kasvuga elektrisüsteemis. Kasutuses ja arendamisel on erinevad elektri salvestamise tehnoloogiad (vt joonist), sealjuures on suure energiasüsteemi tasakaalus hoidmiseks suur elektri salvestamise maht väga oluline. Kõige levinum ja sealjuures väga suure mahtuvusega on pump-hüdroakumulatsioon elektrijaamad (PHAJ). Loe edasi
Rahvusvaheline konsortsium StoRE (www.store-project.eu), kuhu kuuluvad paljude Euroopa riikide ettevõtted, alaliidud ja ülikoolid ning kelle eesmärgiks on energia salvestamise hõlbustamine kaudu aidata realiseerida Euroopa Liidu taastuvenergia eesmärke avaldas hiljuti ülevaate elektri salvestamise vajadusest Euroopas: The Role of Bulk Energy Storage in Facilitating Renewable Energy Expansion.
20. septembril toimus Tehnopolis rahvusvahelise mastaabiga cleantech valdkonna ettevõtetele suunatud nõuandmis- ja investorpaneel, kus esines ka OÜ Energiasalve juhatuse liige Lembit Vali. Esitluse eesmärk oli tutvustada pump-hüdroakumulatsioon elektrijaama projekti Põhjamaade ja Londoni ekspertidele.
Kuulajateks olid Arun Renuka Jayadev (Wellington Partners), Nils Thorup (Grundfos Holding A/S), Olof Blomqvist (Cleantech Scandinavia) ja Risto Mauno (Lahti Science and Business Park LTD)
Projekt tekitas tänu oma innovaatilisusele elavat vastukaja ja eksperdid edastavad info võimalikele investoritele.
Esitlust vaata siit.
Maardu rahvamajas toimus 22.05.2012. a. Muuga pump-hüdroakumulatsioonijaama DP ja KSH avalik arutelu, millest võtsid osa nii kohalikud elanikud kui ka Maardu linna esindaja, Jõelähtme valla juhtkond ja Tallinna Sadama esindaja.
Arutelul esines projekti tutvustamise ja vajalikkuse selgitamisega OÜ Energiasalve juhatuse liige Lembit Vali. Ettekannet saab vaadata SIIT. Detailplaneeringut tutvustas planeerija, Linnaruumi OÜ, poolt juhataja Angela Kask. KSH aruannet tutvustas AS Ramboll Eesti esindaja Eike Riis.
Koosolekul esitatud küsimused protokolliti ja koos kirjalikult laekunud märkuste ja küsimustega kajastatakse need KSH lõpparuandes.
30. aprillist kuni 22. maini 2012.a toimub Jõelähtme valla Uusküla küla (Muuga) pump-hüdroakumulatsioonijaama (PHAJ) detailplaneeringu (DP) eskiisi ja selle keskkonnamõju strateegilise hindamise (KSH) aruande avalik väljapanek. Loe edasi
Pump-hüdroakumulatsioonijaama detailplaneeringu keskkonnamõjude hindamise programmi käigus teostati küsitlus uurimaks kas ja kuidas mõjutab kohalike elanike arvates jaama rajamine elukeskkonda ning millised võiksid olla lahendused võtmeküsimustele. Loe edasi
15.detsembril toimus Maardu Rahvamajas Muuga PHAJ KSH vahearuande arutelu. Enam tähelepanu pöörati projekti realiseerimisega kaasnevatele müra ja õhuheitmetega kaasnevale mürale. Samuti arutati projekti mõju kinnisvara hindadele.
Vahearuande arutelul osalesid kohalikud elenikud ning Maardu linnavalitsuse ja Jõelähtme Vallavalitsuse esindajad. Toimus aktiivne ettekannete arutelu. Vt ettekandeid:
- Urmas Raudsepp, TTÜ Meresüsteemide Instituut. Muuga pump-hüdroakumulatsioonijaama detailplaneeringu keskkonnamõju strateegiline hindamine (hüdrodünaamika, rannaprotsessid, veekvaliteet)
- Ahto Järvik, TÜ Eesti Mereinstituut. Muuga PHAJ DP KSH Ekspertarvamus võimaliku mõju kohta mereelustikule seoses kavandatava Muuga PHAJ rajamisega
- Eike Riis, Ramboll Eesti AS. KSH_vahearuande_arutelu_ettekanne_15-12-2011
Keskkonnaamet kiitis augustis heaks Muuga pump-hüdroakumulatsioonijaama detailplaneeringu keskkonnamõjude strateegilise hindamise programmi. Sellest lähtuvalt hakkab OÜ Energiasalv planeerima Muuga lahte hüdrojaama ehitamist.
Kuidas pump töötab, vaata: Keskkonnanädal 11.12.2011
Muuga pump-hüdroakumulatsioonijaama (PHAJ) detailplaneeringu (DP) keskkonnamõju strateegilise hindamise (KSH) vahearuande avalik väljapanek ja avalik arutelu toimub 15.12.2011 algusega kell 18.00 Maardu Rahvamajas (aadress Karjääri 4, Maardu). Loe edasi
Keskkonnaamet kiitis augustis heaks Muuga pump-hüdroakumulatsioonijaama (PHAJ) detailplaneeringu keskkonnamõju strateegilise hindamise programmi (KSHP). Sellele eelnes programmi avalik arutelu 16. juunil 2011 Loo Kultuurikeskuses, kus otsustati lisada KSH protsessi kaks täiendavat uuringut:
- pump-hüdroakumulatsioonijaama mõju uuring piirkonna kinnisvara hindadele;
- pump-hüdroakumulatsioonijaama mõju hinnang kaldaerosoonile.